
La celebració del Centenari 
de l’Anarcosindicalisme arriba 
al País Valencià 


Els dies 10, 11 i 12 de juny tindran lloc a la ciutat de 
València les Jornades Internacionals del Centenari 
amb el títol Anarcosindicalisme i Internacionalisme. 


El fòrum triat per a aquest important acte de celebració 
del centenari de Texistència de la CNT és el Saló de 
Graus de la Facultat de Psicologia (Blasco Ibànez, 21) 


Fa ara 100 anys, concretament entre el 30 d'octubre i 
l’l de novembre de 1910, es va celebrar, en el Cercle de 
Belles Arts de Barcelona, un congrés en el qual un bon 
nombre de treballadors va decidir organitzar-se per a de¬ 
fensar els seus interessos, quedant així constituïda la 
Confederació Nacional del Treball. 

Aquest congrés va acordar, entre altres coses, que l'e¬ 
mancipació dels treballadors i treballadores serà obra 
d'ells i elles mateixes o no serà, recuperant així el títol 


dels Estatuts de l'Associació Internacional de Treballa¬ 
dors (la Primera Internacional), aprovats a Londres en 
1871. 

Solament cal fer una mirada al nostre voltant per a 
comprovar que aquesta emancipació no s'ha produït i per 
això avui, 100 anys després, encara quedem treballadors 
i treballadores obstinades a dur a bon port aquell acord, 
mantenint vigents aquells principis, i la CGT és una bona 
prova d'això, tampoc l'única. Al llarg de tot aquest 2010 


estem recordant, no només aquella data, sinó també l'e¬ 
norme recorregut de tots aquests anys i vam comprovar 
de grat, que amb els nostres errors i encerts, el nostre 
model sindical continua duent de manera implícita la ma¬ 
teixa proposta de lluita que farà possible eixa profunda 
transformació social anant, per tant, més enllà del marc 
estrictament laboral. 

Com forma de visualitzar el nostre passat, el nostre 
present i mirant cap endevant 


Continua en p.3 

TEATRE DEL DOLENT 


Secretariat 
Permanent del 
Comitè Confederal 

Avgda. del Cid 154 
46014 València (L’Horta). 

Tels.: 96 383 44 40 

96 383 44 56 / 96 313 43 53 
Fax: 96 383 44 47 

www.cgtpv.org 

sec.general@cgtpv.org 

Federacions locals i comarcals 

FL de València. 

Avgda. del Cid 154 

Tels. 96 383 44 40 / 96 383 44 56 / 

96 313 43 53. Fax 96 383 44 47 
46014-València (L’Horta). 
fed.local@cgtvalencia.org 

• SP de la FL de València, 

tels. 96 383 44 40 / 96 383 44 56 / 
96 379 78 54 

• Sindicat de Metall, Energia i 
Mineria, tel. 96 313 43 50 

• Sindicat de Neteja, tel. 96 313 43 51 

• Sindicat de Transports, Comuni¬ 
cacions i Mar, tel. 96 383 53 73 

• Sindicat de Banca, Estalvi i 
Assegurances, tel. 96 383 53 74 

• Sindicat d’Administració Pública, 
tel. 96 383 45 08 

• Sindicat d’Oficis Diversos, 
tel.96 383 45 25 

• Sindicat d’Alimentació, Comerç i 
Hosteleria, 

tel. 96 383 45 25 

Serveis Afiliats: 

Fundació Ferrer i Guàrdia, 

Àrea de la Dona, Serveis Socials, 
Biblioteca Llibertària, 

Gabinet de Salut Laboral i Ambiental, 
Servei Sindical de Normalització 
Lingüística. 

SU del Camp de Morvedre i l’Alt 
Palància. 

C/ del Treball, 21, baix 

Tel. 96 269 86 33 

46520 Port de Sagunt (València) 

cgtportsag@gmail.com 

FL de Benidorm. 

C/ Russafa (Glorieta El Carrasco) 13, 

Bq II, Local 4 A-l 

Tel. 96 680 65 80 

Fax 96 680 65 80 

03500 -Benidorm (Alacant) 

cgtbenidorm@cgtpv.org 

cgtbenidorm@gmail.com 

FL d’Alacant. 

C/ José Reus García, 3 Entpta. Dcha. 

Tel. 96 518 22 11 

03010 - Alacant (L’Alacantí) 

alacant@cgt.es 

FL d’Alcoi. 

C/ Echegaray 10 baix 

Tel. 96 554 71 46 

Fax 96 554 71 46 

03800-Alcoi (Alacant-L’Alcoià) 

f.l.alcoi@cgtpv.org 

FL La Safor-Gandia. 

C/ Pintor Sorolla 39 baix 

Tel. 96 287 70 60 

Fax 96 287 70 60 

46700-Gandia (València-La Safor) 

cgtlasafor@terra.es 

FL de Puçol. 

C/ Castell de Morvedre 12-ler. dreta. 
Tel. 96 146 54 54 
Fax 96 146 54 54 
46530-Puçol (València-L’Horta) 
cgtpucol@telefonica.net 

FIC de Castelló. 

C/ Cerdan de Tallada 23 entresol 
Tel. 96 425 06 36 
Fax 96 425 06 36 
12004-Castelló-La Plana 
cgtkastello@hotmail.com 

Fundació Ferrer i Guàrdia. 

Avgda. del Cid 154 baix 

Tels. 96 383 44 40 

46014-València (València-L’Horta) 


Per a la realització del 

Notícia Confederal 

es compta amb la 
col·laboració de la 
Conselleria de Cultura i 
Esport 


E ls ha faltat temps als tertulians i 
columnistes habituals, tan vanido- 
sos del seu saber que s'atreveixen 
a opinar amb la mateixa autoritat sobre 
els mons de la política, l'economia o l'art, 
encara que on millor es desemboliquen - 
per a què anem a negar-lo! - és referent als 
romanços dels famosos, per a encunyar 
altre dels seus ocurrents titulars. Tot el 
que està succeint a Grècia l’han resumit 
magistralment -com sempre que es posen 
profunds- en una altra de les seues frases 
per a la història: “la tragèdia grega”. 

A molt pocs se'ls ha ocorregut posar-se 
a explicar -perquè el que és entendre'l, 
per a aquests experts de tot, ha de ser 
cosa molt senzilla- el que han significat 
per al país hel·lé, principalment per a les 
seues classes menys riques, les receptes 
neoliberals imposades des del FMI i des 
de les pròpies institucions monetàries de 
la Unió Europea per a la seua entrada en 
el distingit club de l'Euro. 

Per als països més febles econòmica¬ 
ment de la moneda única (Grècia, Portu¬ 
gal, Irlanda i aquesta Espanya que ens 
van presentar com la vuitena potència 
mundial; amb butaca prestada en les ci- 
meres del G-20 i tot) l'obertura total dels 
seus mercats a les empreses multinacio¬ 
nals (de l'alimentació, la banca, el trans¬ 
port, l'energia, el comerç, les comunica¬ 
cions, els serveis, la informació, etc.) està 
significant la destrucció dels seus tradi¬ 
cionals teixits productius, la pujada dels 
preus i la condemna a l'atur i la pobresa 
d'àmplies capes de la població. 

A tot això cal unir les polítiques de 
congelació salarial, retallades de drets la¬ 
borals i socials, corrupció administrativa 
i especulació urbanística per a tindré un 
mapa molt més complet de la realitat que 
el què ens mostren les imatges de les ma¬ 
nifestacions de treballadors grecs o els 


incendis de bancs, en les quals s'enceben 
amb insistència malaltissa la majoria de 
les agències d'informació. 

Front a aquest panorama de tragèdia 
moderna en el que fóra l’Hélade d’Eurí- 
pides i els seus col·legues, es pretén con¬ 
traposar la crisi controlable i passatgera 
de l'economia espanyola, molt més sòlida 
i resistent que la grega, faltaria més. Es 
ve a dir que el nostre és qüestió de dies, 
ja que el govern està donant els passos 
encertats (si ens informem en un mitjà afí 
a l'executiu de ZP) o que la cosa està ma¬ 
lament per culpa de Zapatero, però que el 
nostre sistema és segur, i quan la dirigis- 
ca Rajoy eixirem com fletxes de la crisi 
(si on alimentem el nostre saber és en un 
diari o televisió de l'escuderia del PP). 

Però ens temem que els uns i els altres 
erren, o simplement falten a la veritat, ja 
siga com a tàctica o per ignorància; cosa 
greu en ambdós casos per a qui es tenen 
per creadors i orientadors de l'opinió pú¬ 
blica i/o publicada. La veritat és que la 
nostra situació no és com per a seguir in¬ 
sistint en una prompta millora: quasi 5 
milions d’aturats, milió i mig de treballa¬ 
dors sense prestació alguna, 4 milions de 
treballadors temporals, 11 milions de mi- 
leuristes, el 68% dels pensionistes amb 
menys del SMI o els 8'5 milions de po¬ 
bres calculats per Càritas són dades com 
perquè es comence a dubtar de la tan ca- 
cloquejada com falsa bona salut de la 
nostra economia. Com a súmmum de 
mals, Zapatero ha acatat les ordres de dalt 
(dels què manen de debò) i ha decidit 
aprovar noves retallades per als de baix, 
clar. 

No obstant això, fa l’efecte que la so¬ 
cietat espanyola viu en un permanent 
estat d'evasió (al que contribueixen molt 
els mitjans de comunicació, donant una 
imatge de benestar i tranquil·litat, que 


només es veu alterada per les notícies 
sobre triomfs esportius de les nostres es¬ 
trelles o embolics sentimentals de toreros 
i cantants) del que la realitat ens desperta 
per a sumir-nos en el malson familiar de 
l'atur, els embargaments i les estretors 
econòmiques. 

En eixe sainet espanyol, que cap tertu- 
lià ha batejat oficialment encara, resulta 
incomprensible que els milions de vícti¬ 
mes d'aquesta crisi accepten amb resigna¬ 
ció ser els pagans de l'atracament als fons 
públics -amb els quals s'ajuda a bancs i 
multinacionals- mentre el govern triat per 
eixes mateixes classes populars i els diri¬ 
gents del sindicalisme majoritari pacten a 
les seues esquenes (sense consultar ni als 
seus propis afiliats) la retallada de salaris, 
pensions i drets. 

En cap concepte és tolerable que UGT 
i CCOO es vengen negant-se a convocar 
la Vaga General que fins i tot les seues 
pròpies bases veuen com la resposta ne¬ 
cessària davant l'ofensiva de la patronal i 
les retallades a tots els col·lectius (no 
només als funcionaris i pensionistes, com 
ens estan donant a entendre) que ha apro¬ 
vat el govern de Zapatero; d'eixe mateix 
ZP que alguns companys de l'esquerra 
alternativa ens volien presentar com la 
garantia que es mantindrien i millorarien 
els serveis i drets socials. 

Enfront d'eixe vergonyant panorama, la 
veu de la CGT és l'única que ve escoltant- 
se amb insistència i claredat, denunciant 
l'injust del fet que la crisi provocada pel 
capital l'estiguem pagant en exclusiva els 
pobres i exigint que el sindicalisme done 
una reposta ajustada i contundent a les 
polítiques de retallades 


ANTONIO PÉREZ COLLADO 
Secretari General CGT-PV 


ACEIÓ BIREETA 

PROGRAMA D’INFORMACIÓ SOCIAL I LABORAL DE CGT-PV 

Tots els dimecres, de 16 a 18 h. 

ESCOLTA’L I PARTICIPA!! a RÀDIO KLARA 104.4. FM i www.radioklara.org 

Si vols saber més 
ojoynegro.info i www.cgtpv.org 


100 anys d’Anarcosindicalisme 1910 - 2010 

JORNADES INTERNACIONALS PEL CENTENARI 
“ANARCOSINDICALISME I INTERNACIONALISME” 


Ve de la portada 


organització està portant a terme una 
sèrie d'actes. En l'Ateneu de Madrid 
va tenir lloc la inauguració, els dies 
14, 15 i 16 de gener. Posteriorment, 
del 22 al 30 de març, es van celebrar 
a Saragossa les jornades “Anarcosin- 
dicalismo y Acción Social” i, seguint 
amb el programa acordat, el pròxim 
10 de juny i fins al dia 12 tindran lloc 
a València les Jornades Internacionals 
"Anarcosindicalismo e Intemaciona- 
lismo". 

L’internacionalisme i tants temes, 
com lluites que es desenvolupen més 
enllà dels nostres àmbits d'actuació 
tindran una presència important en 
aquestes jornades. Per a això s'ha des¬ 
envolupat un programa que, al nostre 
parer, arreplega aquesta idea. Així po¬ 
drem escoltar de primera mà, el 10 de 


juny, la situació de la classe treballa¬ 
dora grega per boca de Dinos Palais- 
tidis, membre d'Unió Sindical Lliber¬ 
tària ESE de Grècia, organització per¬ 
tanyent, igual que la CGT, a la 
Coordinadora Roja i Negra. El com¬ 
pany Sergio de Castro, pertanyent al 
col·lectiu zapatista “El Caragol” i 
col·laborador en mitjans lliures, ens 
parlarà el dia 11 sobre la proposta an- 
tiestatal de la comunitat indígena i el 
cas concret de Bolívia. El dia 12 tin¬ 
drem un balanç entre el sindicalisme 
institucional i el revolucionari a cà¬ 
rrec del company Arístides Pedraza 
del SUD Vaud Suïssa i professor de 
literatura, economia i història. També 
eixe mateix dia 12, finalitzarem les 
jornades amb una xerrada sobre la 
mercantització de l'educació i la ne¬ 
cessitat d'una coordinació internacio¬ 


nal com a resposta, en la qual inter¬ 
vindran companys i companyes de les 
federacions d'educació de CNT 

França, SUD éducation França, 
Unicobas Itàlia i CGT de l'Estat Es¬ 
panyol. 

Aquest moment àlgid de mobilitza¬ 
ció en el qual estem immersos és la 
prova fefaent que el nostre compro¬ 
mís segueix viu i potser siga l'instant 
idoni per a treure el cap per la finestra 
de la nostra història i poder compro¬ 
var amb alegria i satisfacció que se¬ 
guim recorrent eixe camí que ens duu 
a assumir el destí de les nostres vides 
al marge d'amos, governs i supersti¬ 
ció. Us esperem en València. 

Salut i anarcosindicalisme. 

José Pascual Rubio Cano, Secretari 
Relacions Internacionals CGT 


MEMÒRIA HISTÒRICA 


jSinvergüenzas! 


// Cuando los muertos estan cansados de vagar por el recuerdo y los asesinos 
se han cansado de caminar por la vida, es hora de pasar cuentas // 



MIGUEL MAYOR 

Secretari Comunicació CGT-PV 

Hoy, cuando hace màs de 70 anos de 
los hechos, cuando han trascurrido màs 
de 30 anos de la desaparición del dicta¬ 
dor, pregunto: ^por què continúan nues- 
tros muertos en las cunetas? 

Son estos tiempos de escàndalo dia- 
rio, corrupción y prevaricación a todos 
los niveles de la sociedad, los que termi- 
nan por hacer rebosar la capacidad de en- 
tendimiento de cualquier persona, ya que 
estamos hartos de ver cómo políticos de 
cualquier signo y ralea, unos y otros, se 
dedican a lanzarse insultos y afrentas y no 
a buscar soluciones, cuando tratan de 
ocultar sus propias vergüenzas con el ge- 
neralizado, "y tú màs”, lanzado hacia el 
resto de contrincantes en la repugnante 
competición por la tan ansiada poltrona, 
no hacen màs que reafirmamos en nues- 
tro deseado ideal anarquista. jAtajo de 
sinvergüenzas! 

De siempre ha sido la vergüenza el 
peor enemigo del político, al ser el rubor 
prueba evidente de la mentirà y el enga- 
no, por lo que su total ausencia no les crea 
el menor impedimento para el desarrollo 
de esta actividad, mas pronto, es el senti- 
miento màs superfluo a la hora de practi¬ 
car su "labor". Decirles sinvergüenzas es 
todo un cumplido, por mucho que se 
ofendan de cara al público/cliente que los 
sustenta, los cuales en beneficio del parti- 
do vuelven la cara hacia otro lado para no 
ver, no oir y no tocar la inmundicia 
donde florecen sus líderes. Decirles sin¬ 
vergüenzas a esos políticos es reconocer- 
les su valia para tan nauseabundo nego¬ 
cio. jAtajo de sinvergüenzas! 

Què cara pondrían estos que nos des- 
gobieman, sus estimados prestamistas y 
los subvencionados amigotes cuando, ha- 
blando de la memòria històrica, aparecie- 
sen sus tan "honorables e ilustres apelli- 


dos" relacionados en ilegales ajusticia- 
mientos, en vendettas, en asesinatos. 
Cuànta vergüenza les haría pasar a esos 
políticos, a los equivocadamente califica- 
dos de sinvergüenzas, cuando al repasar el 
censo de muertos y desaparecidos, que sin 
juicio alguno fueron asesinados por ven- 
ganzas personales y con falsas acusacio- 
nes y después enterrados en umbrías y so- 
lanas anónimas, apareciesen ligados a su 
estirpe. Què vergüenzas aflorarían al reco- 
nocer tan públicos apellidos como los 
suyos, en las nóminas de verdugos o de 
patibularios jueces y falsos testigos. A 
quién tratan de ocultar, ^al abuelo, al 
padre? /A quién? jAtajo de sinvergüen¬ 
zas! 

l,A quién pretenden enmascarar de 
tan vergonzoso comportamiento? i A 
quién pretenden encubrir? <A1 que desig¬ 
no el dictador como sucesor? <A quien 
presenciaba callado los actos del tirano 
esperando su recompensa? <A1 que se be¬ 
neficio tanto de la dictadura como de la 
democràcia? O tal vez... [A ese que 


Decirles sinvergüenzas es todo 
un cumplido, por mucho que se 
ofendan de cara al público/cliente 
que los sustenta, los cuales en 
beneficio del partido vuelven la 
cara hacia otro lado para no ver, 
no oir y no tocar la inmundicia 
donde florecen sus líderes. 

juró en falso? jAtajo de sinvergüenzas! 

Hoy cuando un juez, llàmese Garzón 
o García y que sea cual sea el motivo, po- 
pularidad, protagonismo, oportunismo o 
simplemente buscando JUSTÍCIA, como 
su trabajo le exige, rebusca en países le- 
janos, en la memòria històrica de aqué- 
llos, estos políticos aplauden hasta hacer- 
se llagas en las manos y se llenan la boca 
de flores cuando hablan de tan "digno y 
justiciero caballero espanol". Ahora, en 
casa, NO, no ose poner encima de la 
mesa la hipòcrita y falsa honestidad de 
los antepasados de quienes hoy tenemos 
como representantes, no saque a relucir 


viejas historias, no remueva memorias 
enterradas, no sacuda conciencias que les 
hagan aflorar la vergüenza. Ayer esplén- 
dido y soberbio juez para unos, miserable 
y corrupto para otros, es hoy una molès¬ 
tia para todos, es por ello que una repro- 
bación o un alejamiento de la judicatura 
espanola seria la perfecta solución al pro¬ 
blema de TODOS ELLOS y toque de ad¬ 
vertència a futuros jueces contestatarios, 
pero sobre todo, una vergüenza para 
quienes este sentimiento nos afecta. 
jjATAJO DE SINVERGÜENZAS!! 

Ya por último y queriendo enmendar 
el error de apreciación que de los políti¬ 
cos tenia al comienzo del escrito, al cali- 
ficarlos de sinvergüenzas, no queda màs 
que reconocer la injustícia evacuada por 
quien suscribe y declarar que... 

LOS POLÍTICOS SÍ TIENEN UNA 
GRAN VERGÜENZA. 


Memòria històrica CGT: 
www.todoslosnombres.org 
www.memorialibertaria.org 























4 i notícia confederal 


tap a la vaga general 


Juny del 201 0 



COMUNICAT SECRETARIAT PERMANENT CGT 

Per a CGT, la Vaga General 
és la resposta necessària 


Per a la CGT, la 
Vaga General és la 
resposta sindical 
que correspon a la 
situació de crisi a la 
qual està sent sot¬ 
mesa la classe treballadora i les classes populars d’a¬ 
quest país. 

Són tots els treballadors i treballadores, del sector pri¬ 
vat i del sector públic, els milions de desocupats, els pen¬ 
sionistes, la joventut, les persones depenents, les precà¬ 
ries, excloses, autòctones o immigrants, són les classes 
populars qui estem sofrint l’agressió dels mercats, del ca¬ 
pital. 

Per tant, ha de ser tota la societat qui es mobilitze en 
una Vaga General en defensa dels seus drets, en contra 


de les retallades laborals i socials, en contra de les me¬ 
sures d’ajustament del govern que roben la butxaca dels 
més pobres per a engrossir els beneficis de la banca, de 
la patronal. 

CGT treballa perquè la convocatòria de la Vaga Ge¬ 
neral siga una realitat i ho siga ja, en el mes de juny. Per 
a això, ha remès cartes i mantindrà reunions amb les or¬ 
ganitzacions sindicals majoritàries instant-los que defen¬ 
sen els interessos de les treballadores i treballadors, que 
no signen cap Reforma Laboral que torne a lesionar més 
els nostres drets i que procedim a la convocatòria d’una 
Vaga General que canvie el rumb de la política antisocial 
del govern. 

Com mesura de mobilització cap a la convocatòria 
d’aquesta Vaga General, CGT convoca VAGA DEL SEC¬ 
TOR PÚBLIC i UNA JORNADA DE LLUITA el 8 de JUNY 


en la qual tots les i els treballadors del sector públic pu- 
guen rebutjar les mesures d’ajustament brutal que aquest 
govern ha adoptat perquè tornen a ser els més febles qui 
paguen el balafiament, l’egoisme, els enormes beneficis 
de la banca i els especuladors. 

Vaga i Jornada de Lluita perquè tots els treballadors, 
pensionistes, desocupats, joventut, estudiants, movi¬ 
ments socials, veïnals, es mobilitzen i participen en totes 
les manifestacions, concentracions i actes públics que 
s’organitzaran al llarg de tot el país per a mostrar la soli¬ 
daritat entre tota la classe treballadora del sector públic i 
privat i la societat en el seu conjunt i es clame per la con¬ 
vocatòria de la Vaga General. 


Si vols saber més 

www.cgt.org.es i www.rojoynegro.info 

CGT BENIDORM: Enguany CGT i l’Assemblea d’Aturats van recuperar la 
manifestació del Dia Internacional de la Classe Treballadora en la Marina Baixa 


CGT ALACANT: Com mostra la foto, la Vaga General com a resposta a la situació de 
precarietat i explotació laboral va ser la reivindicació principal en el ler de Maig 



CONFEDERACIÓ GENERAL del tre&a 


I DE I^AIG 

ara més que mai lluita 
OBRERA CONTRA EL CAPITAL 



noa ws 
►RfCOIOB 

S0CIALE5 


CGT CASTELLÓ: Les retallades imposades pel govern i la UE, instruments del CGT VALÈNCIA: I la lluita es du a terme portant al carrer les reivindicacions dels 

capitalisme en crisi, es responen amb la ara més que mai imprescindible lluita obrera treballadors que no volem pagar la crisi d’un sistema fallit i sense eixida 



webs al País Valencià 


CGT Alacant CGT Castelló CGT València CGT País Valencià 

http://cgt-alicante.es http://cgtkas.blogspot.com http://www.cgtvalencia.org http://www.cgtpv.org 

De dalt a baix i d’esquerra a dreta: Caravana contra l’atur i l’exclusió social de San Joan a 
Alacant, Ruta de la precarietat pel centre de València assenyalant els punts negres de la crisi, 
Marxa contra la crisi i l’atur de Silla a Alfafar, Marxa ciclista contra la crisi de València a Madrid i, 
finalment, Gran Manifestació Unitària a Madrid contra el Capitalisme i la UE. Maig del 2010. 

//BREUS SINDICALS// 


CGT renova 
representació en 
Coevi Scvl i 
aconsegueix un nou 
delegat en 
Remolcadores del 
Mediterràneo 

La Confederació ha tret dos 
delegats en Aldaia i València 
després de les eleccions 


sindicals celebrades en 
Remolcadores del 
Mediterràneo i Coevi. Els 
treballadors de les dos 
empreses han votat 
majoritàriament la candidatura 
de la CGT. 

Així, els únics delegats que es 
triaven han sigut els de la 
candidatura de la 
Confederació. L’enhorabona! 


MULTINACIONALS: TRAIENT PROFIT DE LA CRISI 


La Direcció de Ford 
intensifica la repressió 


Últims resultats en 
eleccions sindicals 
celebrades en la 
província de 
valència 

En Cableuropa 3 delegats de 
21, en Inaltel 1 de 3, Laumar 
S.L. 1 d’1, Tamoin Limpieza 1 
d’1 i Tamoin Metal 2 de 4, 


Alumninios SG 2 de 9, Samsic 
Iberia 1 d’1, C. Jaipu SL 1 d’1 
i, finalment, Cespa S.L. 3 de 
13. 

Aquests resultats reflexen, en 
general, la implantació de CGT 
en petites empreses on mai 
havia tingut representació el 
nostre sindicat. 


Bonnysa quiere reducir la 
plantilla del almacén en un 60% 
con despidos incentivados 
de extinción de contratos 


Bonnysa, situada en Mu- 
chamiel (Alicante), la mayor 
organización productora- 
exportadora de tomate de 
Espaiïa, según se presenta 
en su pàgina web, no es tan 
innovadora como quiere 
aparentar y se limita a apli¬ 
car la vieja política de re- 
ducción de costes por 
medio de despidos. 

La empresa firmó el pa- 
sado 23 de marzo un acuer- 
do con los delegados de 
CCOO, UGT y parte de 
USO, para dejar sin efecto 
la garantia de las 1.802 
horas de jornada anual para 
los trabajadores fijos dis- 
continuos que gozaban por 
convenio y que ya había 
sido suspendida temporal- 
mente en 2009, reducir la 
plantilla del almacén (peo- 
nes de selección y envasa- 
do) en màs de un 60% por 
medio de despidos incenti¬ 
vados con 35 días de sala- 
rio por ano trabajado con un 
màximo de 12 mensualida- 
des, ofrecer a un mínimo de 
20 peones de selección y 
envasado la posibilidad de 
ser recolocados en empre- 
sas del grupo dedicadas al 
envasado de frutas (Maset 
de Seva SA y Frutibon SA) 
y a todos ellos la posibilidad 
de ser recolocados en 
Bonny SA y Agrogénesis 
SA, empresas dedicadas al 
cultivo del tomate. 

La contrapartida a estos 
magros acuerdos contra- 
rios a los intereses de los 
trabajadores son, por un 
lado, como compensación 
a la garantia de la jornada 
anual de 1.802 horas, la 
empresa pagarà 10 cénti- 
mos màs a la hora a peo¬ 
nes y especialistas desde 
el 1 de abril, en concepto 
de plus de asistencia “a 



cuenta”. Por otro, la empre¬ 
sa retribuirà como tiempo 
de trabajo efectivo el tiem¬ 
po del desayuno o la me- 
rienda. 

El acuerdo fue rechaza- 
do por los 4 delegados de 
CGT y 2 de los delegados 
de USO. Nuestros compa- 
neros denunciaran el asun- 
to a la Dirección Territorial 
de Trabajo el pasado 26 de 
marzo, por considerar que 
se trata de un ERE encu- 
bierto o ilegal, cuando en 
realidad es un despido co- 
lectivo de 150 trabajadores, 
puesto que la empresa re- 
conoce que no tiene pérdi- 
das en los balances anua- 
les ni demuestra que venda 
menos tomates: al contra¬ 
rio, vende màs y se ahorra 
los salarios de los trabaja¬ 
dores que precalibraban y 
envasaban. 

A finales de marzo, la 
“moderna” Bonnysa despi- 
dió a cuatro trabajadoras 
aduciendo motivos discipli- 
narios, horas después de 
que tres de ellas, ex dele- 
gadas del Comitè, denun¬ 
ciaran el citado acuerdo. 
Bonnysa cuenta en Alicante 
con 295 hectàreas en inver- 
nadero, 30.000 metros cua- 
drados de almacenes y una 
capacidad de envasado de 
100 toneladas a la hora. 

Extret de l’Alakr@nt, 
publicació de 
CGT-Alacant 



SECCIÓ SINDICAL CGT-FORD 


Des de fa diversos anys l'em¬ 
presa Ford està aplicant una polí¬ 
tica -cada vegada més agressiva- 
de retallades de drets i condi¬ 
cions de treball; els ritmes s'ele¬ 
ven sense cap control, s'apliquen 
la mobilitat i els canvis de tom 
sense més criteri que l'arbitrarie¬ 
tat i el capritx de la direcció i, 
per si no fos suficient, s’intensi¬ 
fica la via repressiva sense cap 
motiu que la justifique. Cada ve¬ 
gada són més nombrosos els 
casos de treballadors que són in¬ 
justament sancionats amb duresa 
sota acusacions tan poc creïbles 
com disminució del rendiment, 
no adaptar-se al treball en equip, 
desobeir a un comandament, etc. 
També alguns eventuals amb 
contracte de relleu han estat víc¬ 
times d'acomiadaments (tots amb 
el mateix model de carta) poc 
abans de convertir-se en fixos, en 
virtut de l'acord per a jubilar als 
majors de 60 i reemplaçar-los 
per treballadors joves. Són aco¬ 
miadats, presumptament -encara 
que això no ho posen per escrit-, 
per haver estat de baixa mèdica, 
per no acceptar sense dir ni piu 
qualsevol injustícia o, simple¬ 
ment, per tenir opinió pròpia i 
distinta a la del superior. D'igual 
forma, la direcció segueix repri¬ 
mint als delegats de la CGT, el 
sindicat que clara i rotundament 
es nega a romandre cec, sord i 
mut davant l'ofensiva contra els 
drets i la dignitat dels treballa¬ 
dors. Els delegats de la Secció 
Sindical de CGT, pel seu posi- 
cionament al costat dels treballa¬ 
dors, ja acumulen com una dot¬ 
zena de sancions (de dues setma¬ 
nes de suspensió a dos mesos) i 
l'acomiadament d'altre delegat. 
Al maig hem arribat a tenir tres 
expedients oberts de forma si¬ 
multània. 

Des del Comitè -on UGT té 
majoria absoluta- no només no 
es prenen mesures per a atallar 
aquesta situació, sinó que ni tan 
solament s'informa d'aquests la¬ 
mentables fets, a pesar que la 
majoria dels acomiadats estan 
afiliats -per la raó que siga- al 
sindicat que té la majoria neces¬ 
sària per a aprovar qualsevol me¬ 
sura de pressió o de denúncia. 

Mentre el país no deixa de pre¬ 
ocupar-se per les retallades so¬ 
cials recentment aprovades pel 


govern i per la reforma laboral 
que se'ns ve damunt, ací sembla 
com si únicament ens anara a 
afectar una de les moltes mesu¬ 
res a aplicar contra els quals no 
tenim cap culpa de la crisi. UGT- 
Ford no diu res dels cinc milions 
d'aturats, de la retirada d'ajudes 


Ford ha rebut importants 
ajudes de la Generalitat i de 
l'Estat per a cadascun dels 
seus projectes d'inversions, i 
també ha anat finançant tots 
els ERO temporals i les 
successives reduccions de 
plantilla amb els diners dels 
contribuents 


als desocupats, per naixement de 
fill o per a persones amb depen¬ 
dència; res tampoc de la congela¬ 
ció de les pensions o de la reta¬ 
llada de salaris a més de tres mi¬ 
lions de treballadors del sector 
públic. Tampoc informa de la ne¬ 
gociació d'una nova reforma la¬ 
boral, en la qual les exigències 
de la patronal són abaratir encara 
més l'acomiadament i flexibilit- 
zar totalment les relacions labo¬ 
rals (o siga, llevar els pocs drets 
que ens queden). Només conten 
(i de forma incompleta) aquests 
sindicalistes del consens perma¬ 
nent que es mantindran fins al 
31-12-2012 els acords signats 
per a jubilacions parcials als 60 
anys amb contracte de relleu, si 
aquests rellevistes signen un 
contracte indefinit. S'afirma que 
tot queda com estava en el con¬ 
veni de Ford, però s'omet expli¬ 
car què passarà amb els treballa¬ 
dors que els correspondria preju- 
bilar-se en l'any 2013: el conveni 
diu que s'aniran amb 60 anys i 10 
mesos, però el govern ha avançat 
a l’l de gener de 2013 l'entrada 
en vigor de la jubilació anticipa¬ 
da als 61; retard d'un any, que és 
conseqüència del Pacte de Tole¬ 


do que va endarrerint i empitjo¬ 
rant les jubilacions i que els sin¬ 
dicats majoritaris no han tingut 
fins a ara escrúpols a signar. 

En resum: fins a l'any 2012 la 
gent de Ford podrà anar-se amb 
60 anys, però des de 2013 ja serà 
als 61 i treballant el 25% de la 
jornada anual. Només els treba¬ 
lladors de les empreses que ja 
tinguen acords signats poden 
mantenir les prejubilaciones als 
60 (sempre que es tinguen 30 
anys cotitzats i se substituïsca 
per un nou contractat fix), per a 
la resta de treballadors espanyols 
la jubilació parcial ja serà als 61 
anys. Però mentre als treballa¬ 
dors se'ns segueixen exigint nous 
sacrificis, els bancs i grans em¬ 
preses multinacionals estan fent 
un gran negoci: retallen salaris i 
drets dels treballadors, amb el 
que augmenten els seus benefi¬ 
cis, i damunt reben enormes aju¬ 
des dels governs. En el cas de la 
Ford cal recordar que no només 
ha vingut rebent importants aju¬ 
des de la Generalitat i de l'Estat 
per a cadascun dels seus projec¬ 
tes d'inversions, sinó que també 
ha estat amb els diners dels con¬ 
tribuents amb els quals s'han 
anat finançant tots els ERO tem¬ 
porals i les successives reduc¬ 
cions de plantilla (mitjançant ju¬ 
bilacions anticipades). Avui Ford 
compta amb uns 6.500 empleats 
(dels més de 11.000 que va tenir) 
i la producció no deixa de pujar, 
augmentant les vendes (un 
19'5% en els últims 8 mesos) i 
els beneficis (ja ha obtingut 107 
milions de dòlars a Europa du¬ 
rant el primer trimestre de l'any). 
Està clar que a Ford li convé la 
por i el silenci imposats als tre¬ 
balladors amb mètodes repres¬ 
sius i la complicitat del sindica¬ 
lisme de saló que practica la 
UGT en la fàbrica. 


Si vols saber més, Mig el nou 
número de “Ovejas Negras” 


LLIG I DIFON LA PREMSA LLIBERTÀRIA 
Pots trobar el LIBRE PENSAMIENTO en: 

Zona Benimaclet: Librería Primado, Avda. Primado Reig, 102 
Zona Algirós: Llibreria La Tardor, Plaça Olof Palme, 1 
Zona Barri de la Llum-Mislata: Edifici CGT, Avda. del Cid, 154 
Zona El Carmen: Librería Sahiri, C/Danzas, 5 

CASINOS DEL MEDITERRÀNEO LA VILA JOIOSA 



LA VILA: Milers de ciutadans van eixir al carrer el 30 d’abril per a recolzar la lluita dels treballadors del 
Casino contra els acomiadaments i el tancament de la sala. CGT defèn que l’ERO no està justificat i tampoc 
el tancament del Casino 


Els treballadors proposen una solució que 
evitaria la destrucció de 121 llocs de treball 
i el final de l'activitat en la Marina Baixa 


El Comitè d'Empresa del Casino de La Vila presenta a Treball una proposta 
d'adquisició de llicència de la sala que suposaria la recolocació de tota 
la plantilla. La Generalitat ha donat llum verda a l’ERO d’extinció de 
contractes i l’empresa tanca la Sala. Però els ciutadans de la Marina Baixa 
clamem pel manteniment del treball 


Malgrat l’aprovació de l’ERO i 
la declaració d’insolvència de l’em¬ 
presa del Grup Acrismatic per a 
pagar els acomiadaments amb la 
indemnització mínima, la Direcció 
de Casinos del Mediterràneo conti¬ 
nua intentant arribar a un acord 
amb els treballadors, possiblement 
per a evitar els processos judicals 
que ja estan en marxa. 

La proposta que defensen els 
treballadors és que altra empresa 
adquirisca la llicència i recoloque 
tota la plantilla. 

La Llei de Joc de la Comunitat 
Valenciana, en el seu article 6.5 
possibilita l'existència de diversos 


casinos de joc amb Llicència Prin¬ 
cipal, pel que la proposta del Comi¬ 
tè d'Empresa només depèn que la 
Conselleria competent en la matè¬ 
ria òbriga el pertinent concurs per a 
l'adjudicació de la corresponent Lli¬ 
cència; altra cosa és que a Casi¬ 
nos del Mediterràneo, SA, no li in- 
teresse que ningú competisca amb 
ella en la província d'Alacant, i així 
poder tancar o obrir casinos al seu 
antull el que, per descomptat, no 
pot permetre l'Administració. 

Per la seua banda, el Decret 
142/09, en el seu Capítol III, ve a 
possibilitar l'existència de diverses 
empreses concessionàries (és 


més, l'opció de monopoli existent 
en l'actualitat xoca de front tant 
amb el lliure mercat consagrat 
constitucionalment com amb la 
normativa europea tendent a dit 
lliure mercat), i entre els criteris a 
valorar per a concedir una Llicèn¬ 
cia a una empresa es troba la ge¬ 
neració de llocs de treball, que és 
precisament el contrari que fa l’em¬ 
presa. 

Si algun mèrit fa aquesta em¬ 
presa, és perquè li siga retirada la 
seua Llicència per destruir llocs de 
treball emparant-se en raons total¬ 
ment improcedents i que són fruit 
de la seua pròpia gestió. 


CORREUS 



VAGA ESTATAL I MANIFESTACIÓ EN VALÈNCIA Els 

empleats de Correus estan en plena mobilització en 
contra de la liberalització del sector postal i de la 
privatització de l’empresa pública. A la mani de València 
acudiren, el passat 29 d’abril, milers de treballadors de tot 
l’Estat 

RENFE I ADI F 



CONCENTRACIÓ SFF-CGT PROTESTA PER LA 
PRECARITZACIÓ LABORAL EN RENFE I ADIF El 25 

de maig en València, CGT i CCOO es concentraren, 
abans la vaga del 28-m, contra la firma de l’Acord de 
Desenvolupament Professional 

ASSASSINATS EN MÈXIC 

ORGANITZACIONS AS¬ 
SENYALEN EL GOVERN 
MEXICÀ I LA UE El silenci 
mediàtic i la falta de con¬ 
demna ha encobert els 
dos assassinats perpetrats 
per paramilitars mexicans 
que feren una emboscada 
a una caravana solidària 
en Oaxaca 



AGENDA 


4 AL 6 DE JUNY: 23 a FIRA 
ALTERNATIVA DE VALÈNCIA 

En aquesta edició, la Fira 
aborda la defensa de l’horta. 
Com cultivar les hortalisses a 
casa? Com reciclar el fem i 
poder elaborar compost per 
abonar la terra? On anar a 
buscar producte fresc i de qua¬ 
litat? Són algunes de les coses 
que es podran trobar en la 
nova edició de la Fira alternativa de València 
que enguany arriba a la 23a edició i que pren 
per títol Fem l’horta possible! Trau la llauradora 
que dus dins! Al llit vell del riu Túria,entre el pont 
de Calatrava i el pont de les flors, www.firaal- 
ternativa.org 

4 DE JUNY: INAUGURACIÓ 
LOCAL SINDICAT TRANSPORTS 
CGT VALÈNCIA 

Festa i concert de “Los Pataconas”. En l’Avgda. 
del Cid, 154 a les 22h. Entrada lliure, entrepans 
i beguda a preus populars. 


25 DE JUNY: 31 ANIVERSARI DE 
L’ASSASSINAT DE VALENTÍN 
GONZÀLEZ 

En el 2009 es va complir el trist 30 aniversari 
de la mort del company de CNT Valentín 
Gonzàlez, un jove treballador que participava 
en una vaga legal dels empleats del Mercat 
d’Abastos de València. La policia va assassinar- 
lo sense que ningú complirà cap condemna pel 
crim. En record i condemna del fet, en 
reivindicació de la memòria, la CGT va col·locar 
una placa en el lloc dels fets per a que ningú 
s’oblide el que va passar i per a retre 
homenatge a Valentín. Enguany també 
recordarem a Valentín el 25 de juny. 
www.cgtpv.org i www.cgtvalencia.org 

X CERTAMEN DE NARRATIVA 
SOCIAL DE L’ATENEU 
LLIBERTARI “AL MARGEN” 

S’ha obert el termini de presentació de relats 
breus de temàtica social. Han de ser obres in¬ 
èdites. Les seleccionades seran publicades. La 
data límit de presentació dels escrits és el 30 de 
novembre de 2010. 

Ateneo Libertario Al Margen, Palma, 3 baix - Tel. 
96 392 17 51 - 46003 VALÈNCIA 
correo@ateneoalmargen.org 
Pots llegir les bases completes en 

www.ateneoalmargen.org 



NOVETATS EDITORIALS 



Tras las barricadas. La Revolución de 1909: 

La Semana Gloriosa d’Antonio Cruz Gonzàlez, Editor 

Es pot realitzar una Revolució sense avantguarda? Pugues l'avantguarda 
trair una Revolució? Una Revolució és espontània o és un acte insurreccional 
i irreflexiu? Es pot culpar al poble de no voler ser explotat en una guerra de 
banquers, mentre els soldats que no poden alliberar-se moren, i els banquers 
s'enriqueixen, beneïts per la Santa Església i la Monarquia Restaurada? És 
aquest llibre una història oblidada o pot ser la virtualització de fets recents? 
Són les oligarquies diferents amb el pas del temps? I finalment, existeixen 
encara avui les classes socials? O la lluita de classes, de la qual no es vol 
parlar, ha mort per a sempre? Tot està en aquest llibre, amb una hipòtesi de 
partida que és la Setmana Gloriosa de 1909 i les víctimes causades per la 
traïció i l'explotació entre les quals va destacar el gran pedagog Ferrer i 
Guàrdia. 



Magonismo. Utopia y Revolución de Rubén Trejo. Ed. 

Aldarull 

El magonisme com força participant en la Revolució Mexicana va aspirar a 
abolir el poder, no a exercir-lo; la autoemancipació i l'autogovern de les 
masses populars eren les seues metes. És un moviment precursor de les 
lluites emancipadores que promouen l’autogestió de la societat. Recuperar la 
memòria del fer i saber insurreccional magonista és part de la construcció 
d'un saber històric de les lluites del poble i la utilització d'eixe saber en la 
seua rebel·lia actual. Aquest llibre es proposa recuperar la memòria de la 
rebel·lia dels oprimits que van enarborar els ideals magonistes durant la 
Revolució Mexicana, entre agost de 1910 i febrer de 1913. Rubén Trejo és 
economista per la Universitat Nacional Autònoma de Mèxic i va realitzar 
estudis de docència en Història Moderna i Contemporània en l'Institut 
d'Investigacions Doctor José Maria Luis Mora. Actualment és professor i 
col·laborador del periòdic llibertari Autonomia. 


Si vols col·laborar amb: 


O T I C I A K . 1 

Confed eral , 


envia els teus articles, notícies, dades, opinions 


comunicacion-cgtpv@rojoynegro.info 

Entrevista amb la Federació Local de CGT La Safor 


"La solidaritat i la mobilització 
són la nostra força" 


La CGT en la comarca de La Safor, amb seu en el cor de 
Gandia, fa un treball molt especial: més de la meitat de l’a- 
filiació és immigrant, pel que la tasca quotidiana té una 
doble càrrega de lluita. D’una banda, planta cara a l’explo¬ 


tació empresarial i, al mateix temps, combat la precarietat 
de drets a què les lleis, la xenofòbia, el pensament únic... 
el sistema, en definitiva, condemnen als treballadors for¬ 
çats a l’emigració davant l’espoli capitalista. 



Dalt, companys de La Safor en la manifestació del ler de Maig a València. Baix, reunió on participava 
el secretari general de CGT-PV, celebrada en el local de Gandia. 


Comencem per fer un poc d’histò¬ 
ria, sempre necessària si volem enten¬ 
dre el present. Quins són els arrels de 
la CGT en la comarca de La Safor i 
quina ha sigut la seua evolució? 

En els seus inicis CGT-La Safor tenia 
afiliació en banca, neteja de l'hospital, en¬ 
senyament..., amb dos delegats i una 
persona alliberada que garantia, no 
només l'obertura diària del local, sinó 
també el treball en les empreses, visitant 
als centres de treball. La baixa per malal¬ 
tia primer i després del sindicat de la de¬ 
legada de neteja de l'hospital va fer que 
poc a poc desapareguera aquesta secció 
sindical. 

L'acció sindical amb un delegat de 
banca que té que cobrir les sucursals del 
banc, des d'Ontinyent fins a Alfafar, és 
pràcticament impossible a la comarca. 
Sols amb un recolzament des de València 
es podria intentar entrar en algunes em¬ 
preses de la comarca. 

En canvi, en l'acció social i cultural, a 
poc a poc, ens anem consolidant fins arri¬ 
bar a tenir una presència viva a la ciutat. 

Sou una Federació Local amb unes 
característiques molt especials moti¬ 
vades, com és lògic, per la pròpia mili¬ 
tància. Podeu descriure com és l’afilia¬ 
ció de Gandia i comarca? 

Com dius tu, les característiques es¬ 
pecials motivades per la militància es tra¬ 
dueix en què disposem tan sols d'un de¬ 
legat de banca, i un grup reduït de com¬ 
panys que participem sobre tot en temes 
culturals i en difondre les campanyes de 
la CGT, no es pot arribar a més. 

No obstant, com que hi ha una com¬ 
panya que s'ha dedicat en cos i ànima a 
l'organització de les persones treballado¬ 
res immigrants en el sindicat des de l'any 
2000, quan comencen a arribar a Gandia, 
en total indefensió, irregulars, explotats, 
mà d'obra barata i precària. Aquestes per¬ 
sones van trobar en CGT un suport i un 
punt de referència per a les seves de¬ 
mandes laborals i socials... 

Així, més del 50% de la nostra afilia¬ 
ció està constituïda per immigrants. 

Com està afectant la crisi a la clas¬ 
se treballadora de La Safor i a la seua 
capacitat de mobiltzació? 

Gandia i la comarca és forta en sec¬ 
tors del comerç, dels serveis, l'hostaleria, 
l'agricultura i una mica menys en indús¬ 
tria. 

Actualment són sectors molt colpejats 
per la crisi, estan deixant al carrer a un 
nombre molt important de persones tre¬ 
balladores, aproximadament 17.000 a la 
comarca. 

A través de la nostra afiliació sabem 
que en alguns sectors, com els magat¬ 


zems de fruites i taronja, construcció, etc. 
es continua treballant en negre o en pre¬ 
cari, amb unes condicions laborals d'abús 
i esclavitud; emparant-se en la crisi molts 
retallen els horaris en el contracte laboral, 
(menys costos per a l'empresari) però les 
jornades continuen sent les mateixes. 

Un altre dels problemes que veiem és 
que hi ha dues persones fent el treball de 
quatre, s'està tornant al règim d'esclavitud 
i amb la mà d'obra immigrant, subjecta a 
la seva condició de permanència regular 
a la feina per tal d'obtindre el permís de 


residència, ho tenen més fàcil per cometre 
qualsevol tipus d'abusos. 

Quines són les propostes de CGT 
davant els problemes específics de la 
comarca? 

Propostes tancades no existeixen, a la 
nostra manera de veure l'única sortida és 
el treball de conscienciació, de xerrada, 
debat, jornades, mobilitzacions, crear 
grups o comissions de treball en diferents 
àmbits, continuar afiliant a les persones 
en atur que cada dia va a més... i intentar 


tindré un bon servei jurídic laboral que els 
assessore en acomiadaments, deman¬ 
des... unit al suport sindical, per plantar 
cara davant d'una empresa si cal. 

Com us organitzeu, on està el local, 
quins dies està obert i com s’atén als 
treballadors? 

Fem permanències en la seu del sin¬ 
dicat que es troba en el carrer Pintor So- 
rolla, 39. Així, el local està obert els dilluns 
de 17h a 19h30, dimecres de lOh a 13h30 
i dijous de 17h a 19h30. Comptem amb 
un advocat laboralista i un altre especialit¬ 
zat en estrangeria. 

D’altra banda, considerem molt impor¬ 
tant la conscienciació, per això continua¬ 
rem fent xerrades, jornades, exposicions, 
per tal d'influir a través d'actes culturals 
emancipadors, però alhora és fonamental 
l'acció, posar en marxa experiències de 
lluita autogestionàries per la dignitat de 
les persones que més pateixen la voraci¬ 
tat d'aquest sistema pervers. També con¬ 
siderem molt important la solidaritat dins 
la nostra organització i per això sempre 
que podem, participem a les mobilitza¬ 
cions a València o altres territoris, eixa és 
la nostra força. Les possibles discrepàn¬ 
cies entre la militància ens han de fer créi¬ 
xer però quan es tracte d'actes de mobilit¬ 
zació i solidaritat contra les agressions del 
sistema totes i tots hem d'anar junts. 

Continuarem amb la nostra feina, en 
ensenyament hi ha un grup que es reu¬ 
neix i participa en la Plataforma d'Ensen¬ 
yament Públic de La Safor, en banca es 
visiten les sucursals, al local es fan clas¬ 
ses de valencià per ajudar a integrar als 
que arriben, participem en tot allò que 
se'ns convida i el més important és el dia 
a dia, la conscienciació, jornades de sen¬ 
sibilització i de formació i debat. 

Als immigrants se'ls ha deixat de 
banda, ja no els interessen ni com a mà 
d'obra, molt menys com persones, molts 
han retornat als seus països d'origen però 
la majoria ací treballen, tenen família, fills 
escolaritzats, hipoteques, deutes... estan 
desesperats, nosaltres com a mínim, no 
els deixem de banda, els convidem a par¬ 
ticipar, els continuem obrint les portes del 
sindicat i de la lluita. 

Voleu afegir o destacar alguna cosa 
més? 

Finalment: a treballar... això no s'aca¬ 
barà amb la convocatòria de la vaga ge¬ 
neral, estem parlant d'un percentatge molt 
alt d'aturats, milers, milions que no tindran 
ni tan sols aquesta opció de lluita, gent 
que està patint en silenci. 

